Geir Håkonsund

Geir Håkonsund (født 1983) er en norsk PR-rådgiver, redaktør, journalist og tidligere programleder på TV 2. Håkonsund jobbet i TV 2 fra 2004 til 2016. Han har i tillegg til å være reporter i TV 2 Nyhetene og underholdningsprogrammer som God kveld Norge og Sommertid også laget dokumentarer og vært programleder i flere av TV 2s programmer. 

Han står bak flere portrettprogrammer om norske kultur, underholdnings- og idrettsstjerner. I 2012 sto han bak dokumentaren Fabian - Byen min, om Oslo-ordfører Fabian Stang og terrorangrepene 22. juli. I 2013 laget han portrettprogrammene Erna og Jens om de norske politikerne Erna Solberg og Jens Stoltenberg.
miniatyr|Domprost Anne May Grasaas, kong Harald, dronning Sonja og Geir Håkonsund under bisettelsen av Ari Behn i Oslo domkirke. Foto: Håkon Mosvold Larsen / NTB scanpix
I 2016 startet han sitt eget produksjons- og PR-byrå. I tillegg til å lage reklamefilmer og jobbe med TV-programmer er han (per 2019) rådgiver for næringslivet og flere tidligere politikere. Han var blant annet manager for forfatter Ari Behn frem til han døde. 

I 2020 var han ansvarlig redaktør for Amedia-avisene iFinnmark og Finnmark Dagblad.

Håkonsund er adoptert fra Colombia. Han vokste opp i Hammerfest.  

 Referanser

 Eksterne lenker 


Kategori:Norske journalister
Kategori:Norske redaktører
Kategori:Norske TV-programledere
Kategori:Norske TV-produsenter
Kategori:Norske gründere
Kategori:TV 2-journalister
Kategori:Programledere for TV 2
Kategori:Adopterte nordmenn
Kategori:Nordmenn født i Colombia
Kategori:Personer fra Hammerfest kommune